*Likumprojekts*

**Grozījumi Iepakojuma likumā**

**Izdarīt Iepakojuma likumā (Latvijas Republikas Saeimas un Ministru Kabineta Ziņotājs, 2002, 3. nr.; 2005, 11. nr.; Latvijas Vēstnesis, 2010, 205. nr.; 2011, 93. nr.; 2016, 241. nr.; 2018, 225. nr.; 2019, 224., 225. nr.; 2020, 138. nr.) šādus grozījumus:**

1. Izteikt 1. panta 1.8 punktu šādā redakcijā:

“18) depozīta maksa – naudas summa, kuru maksā kā drošības naudu papildus cenai par dzērienu depozīta iepakojumā ar mērķi veicināt izlietotā dzēriena depozīta iepakojuma atgriešanu;”

2. Izteikt 9. panta 2. punktu šādā redakcijā:

“2) ja izlietoto iepakojumu paredzēts reģenerēt ar enerģijas atguvi, – iepakojuma materiālam ir jābūt vismaz minimālajai siltumietilpībai, lai optimizētu enerģijas ieguves procesu;”

3. 18.8 pantā:

pirmajā daļā aizstāt vārdus “republikas pilsētās” ar vārdu “valstspilsētās”;

papildināt ar otro daļu šādā redakcijā:

“(2) Šā panta pirmās daļas nosacījums par izlietotā dzērienu depozīta iepakojuma pieņemšanas vietas attālumu no tirdzniecības vietas nav saistošs depozīta iepakojuma pārdevējiem, kas vienā administratīvajā teritorijā veido kopīgu depozīta iepakojuma pieņemšanas vietu. Maksimālais attālums no tirdzniecības vietām līdz kopīgajai depozīta iepakojuma pieņemšanas vietai ir ne vairāk kā 500 metri. Katrs gadījums, kad nav iespējams izveidot kopīgu depozīta iepakojuma pieņemšanas vietu ar attālumu līdz 500 metriem no tirdzniecības vietām, jāsaskaņo ar Valsts vides dienestu Ministru kabineta noteiktajā kārtībā.”

Vides aizsardzības un

reģionālās attīstības ministrs A. T. Plešs